1ο Θέμα: Ο εργοδότης Α απασχολεί στην επιχείρησή του τους εργαζόμενους Β και Γ οι οποίοι έρχονται σε επαφή καθημερινά με πελάτες. Για την προστασία της υγιεινής στην επιχείρησή του απαιτεί από τους εργαζόμενους του να προβούν στον εμβολιασμό για την προστασία από τον κορονοϊό και την νόσο Covid-19. Οι Β και Γ αρνούνται να εμβολιαστούν επικαλούμενοι το δικαίωμά τους στον σωματικό αυτοκαθορισμό και την προστασία από τις βιοϊατρικές παρεμβάσεις, όπως ο εμβολιασμός, κατά το άρθρο 5 παρ. 5 Σ αλλά και το δικαίωμα στην επαγγελματική ελευθερία κατά το άρθρο 5 παρ. 1 Σ. Ο Α τους αντιτείνει το διευθυντικό του δικαίωμα που προστατεύεται επίσης από το άρθρο 5 παρ. 1 Σ στο πλαίσιο της οικονομικής και ειδικότερα της επιχειρηματικής ελευθερίας. Ερωτάται:

Μπορούν οι Α, Β και Γ να επικαλούνται στην μεταξύ τους σύμβαση εργασίας θεμελιώδη δικαιώματα που προστατεύονται από το Σύνταγμα και εάν ναι με ποιο τρόπο;

2ο Θέμα: Η εταιρία Α η οποία αποτελεί ΝΠΙΔ λειτουργεί μία επιχείρηση παραγωγής σκυροδέματος. Η αρμόδια υπηρεσία προβαίνει σε αναστολή της λειτουργίας της επιχείρησης με την αιτιολογία ότι η επιχείρηση της Α ρυπαίνει το περιβάλλον και της επιβάλλει και πρόστιμο 100.000 ευρώ. Η εταιρία Α επικαλείται μεταξύ άλλων ισχυρισμών το δικαίωμά της στην οικονομική και ειδικότερα στην επιχειρηματική ελευθερία και θεωρεί την αναστολή λειτουργίας της επιχείρησης αντισυνταγματική. Η υπηρεσία αντιτείνει μεταξύ άλλων ότι η Α δεν μπορεί να επικαλεστεί το δικαίωμα στην οικονομική και ειδικότερα στην επιχειρηματική ελευθερία γιατί είναι νομικό και όχι φυσικό πρόσωπο, που μόνο αυτά μπορούν να επικαλούνται θεμελιώδη δικαιώματα. Κρίνετε τους ισχυρισμούς της Α και της αρμόδιας υπηρεσίας.

**Υποχρεωτική η απάντηση μόνο σε ένα από τα ανωτέρω θέματα.**

**Διάρκεια εξέτασης 1 πλήρης ώρα.**

ΚΑΛΗ ΕΠΙΤΥΧΙΑ